CELEX: 32016D2059
Language: lt
Date: 1479859200000
Title: 2016 m. lapkričio 23 d. Komisijos įgyvendinimo sprendimas (ES, Euratomas) 2016/2059, kuriuo iš dalies keičiamas Sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius PVM nuosavų išteklių bazei apskaičiuoti (pranešta dokumentu Nr. C(2016) 7398)

25.11.2016   
               
               
                  LT
               
               
                  Europos Sąjungos oficialusis leidinys
               
               
                  L 319/40
               
            KOMISIJOS ĮGYVENDINIMO SPRENDIMAS (ES, Euratomas) 2016/2059
      2016 m. lapkričio 23 d.
      kuriuo iš dalies keičiamas Sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius PVM nuosavų išteklių bazei apskaičiuoti
      
         
            (pranešta dokumentu Nr. C(2016) 7398)
         
      
      (Tekstas autentiškas tik olandų ir prancūzų kalbomis)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į Europos atominės energijos bendrijos steigimo sutartį,
      atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
      pasikonsultavusi su Nuosavų išteklių patariamuoju komitetu,
      kadangi:
      
                  (1)
               
               
                  pagal Tarybos direktyvos 2006/112/EB (2) 370 straipsnį Belgija, laikydamasi 1978 m. sausio 1 d. joje taikytų sąlygų, gali ir toliau apmokestinti X priedo A dalyje išvardytus sandorius. Pagal tos pačios direktyvos 371 straipsnį Belgija, laikydamasi 1978 m. sausio 1 d. joje taikytų sąlygų, gali ir toliau neapmokestinti X priedo B dalyje išvardytų sandorių; į tuos sandorius būtina atsižvelgti nustatant PVM nuosavų išteklių bazę;
               
            
                  (2)
               
               
                  Komisijos sprendimu 90/177/Euratomas, EEB (3) Belgijai suteikti leidimai taikyti apytikrius įverčius sandoriams, nurodytiems Direktyvos 2006/112/EB X priedo A dalies 1 ir 4 punktuose, ir sandoriams, nurodytiems tos pačios direktyvos X priedo B dalies 2 ir 9 punktuose;
               
            
                  (3)
               
               
                  2016 m. balandžio 27 d. raštu (4) Belgija paprašė atšaukti PVM nuosavų išteklių bazei apskaičiuoti suteiktus leidimus sandorių, nurodytų Direktyvos 2006/112/EB X priedo A dalies 4 punkte ir X priedo B dalies 2 punkte, atžvilgiu, nes dėl nacionalinės teisės aktų pakeitimų jie nebereikalingi atitinkamai nuo 2014 m. gegužės 1 d. ir sausio 1 d. Belgija taip pat paprašė naujų leidimų apskaičiuojant PVM nuosavų išteklių bazę taikyti apytikrius įverčius sandoriams, nurodytiems Direktyvos 2006/112/EB X priedo B dalies 11 ir 12 punktuose, kadangi tikslių duomenų nėra. Du ankstesni leidimai turėtų būti atšaukti ir du nauji leidimai, kaip paprašė Belgija, turėtų būti suteikti;
               
            
                  (4)
               
               
                  2016 m. balandžio 27 d. raštu (5) Belgija paprašė leidimo apskaičiuojant PVM nuosavų išteklių bazę taikyti fiksuotą tarpinės bazės procentinę dalį sandoriams, nurodytiems X priedo A dalies 1 punkte. Belgija taip pat paprašė dėl papildomo komponento papildyti fiksuotą tarpinės bazės procentinę dalį, taikomą sandoriams, nurodytiems X priedo B dalies 9 punkte, PVM nuosavų išteklių bazei apskaičiuoti. Belgija pateikė duomenų, kad praeityje procentinės dalys laikui bėgant išlikdavo stabilios. Todėl Belgijai turėtų būti leista apskaičiuoti PVM nuosavų išteklių bazę taikant fiksuotas procentines dalis, kaip prašoma jos rašte;
               
            
                  (5)
               
               
                  siekiant skaidrumo ir teisinio tikrumo, tikslinga nustatyti leidimų taikymo trukmę;
               
            
                  (6)
               
               
                  todėl tikslinga atitinkamai iš dalies pakeisti Sprendimą 90/177/Euratomas, EEB,
               
            PRIĖMĖ ŠĮ SPRENDIMĄ:
      1 straipsnis
      Sprendimas 90/177/Euratomas, EEB iš dalies keičiamas taip:
      
                  1)
               
               
                  2 straipsnio 1 ir 2 punktai panaikinami;
               
            
                  2)
               
               
                  2 straipsnyje įterpiamas 5 punktas:
                  
                              „5.
                           
                           
                              Valstybės institucijų naudojamų orlaivių, įskaitant juose įrengtą ar naudojamą įrangą, tiekimas, modifikavimas, remontas, priežiūra, užsakymas ir nuoma (Tarybos direktyvos 2006/112/EB (*1) X priedo B dalies 11 punktas)
                           
                        
                     (*1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).“;"
						
               
            
                  3)
               
               
                  2 straipsnyje įterpiamas 6 punktas:
                  
                              „6.
                           
                           
                              Karo laivų tiekimas, modifikavimas, remontas, priežiūra, užsakymas ir nuoma (Direktyvos 2006/112/EB X priedo B dalies 12 punktas)“;
                           
                        
            
                  4)
               
               
                  2a straipsnis pakeičiamas taip:
                  „2a straipsnis
                  Nukrypstant nuo šio sprendimo 2 straipsnio 4 dalies, apskaičiuojant PVM nuosavų išteklių bazę nuo 2014 m. sausio 1 d. iki 2015 m. gruodžio 31 d., Belgijai leidžiama taikyti 0,21 % tarpinę bazę tam tikriems sandoriams, nurodytiems Direktyvos 2006/112/EB X priedo B dalies 9 punkte (atskirai parduodami pastatai ir žemė, ant kurios jie pastatyti), o apskaičiuojant PVM nuosavų išteklių bazę nuo 2016 m. sausio 1 d. iki 2020 m. gruodžio 31 d., Belgijai leidžiama taikyti 0,45 % tarpinę bazę sandoriams, nurodytiems Direktyvos 2006/112/EB X priedo B dalies 9 punkte (pastatai ir žemė, ant kurios jie pastatyti)“;
               
            
                  5)
               
               
                  Įterpiamas 2b straipsnis:
                  „2b straipsnis
                  Apskaičiuojant PVM nuosavų išteklių bazę nuo 2016 m. sausio 1 d. iki 2020 m. gruodžio 31 d. Belgijai leidžiama taikyti – 0,02 % tarpinę bazę sandoriams, nurodytiems Direktyvos 2006/112/EB X priedo A dalies 1 punkte (dantų technikai).“
               
            2 straipsnis
      Šis sprendimas skirtas Belgijos Karalystei.
      
         Priimta Briuselyje 2016 m. lapkričio 23 d.
         
            
               Komisijos vardu
            
            Kristalina GEORGIEVA
            
               Pirmininko pavaduotoja
            
         
      
      
         (1)  OL L 155, 1989 6 7, p. 9.
      
         (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
      
         (3)  1990 m. kovo 23 d. Komisijos sprendimas 90/177/Euratomas, EEB, kuriuo Belgijai leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius PVM nuosavų išteklių bazei apskaičiuoti (OL L 99, 1990 4 19, p. 24).
      
         (4)  Ares(2016) 2001157.
      
         (5)  Ares(2016) 2001351.